Mas Ferhat Mehenni deg meslay-ines n 6 Furar 2021, i d-yettuɣalen yal ddurt, yuɣal-ed ɣef yakk temsal i ceɣben agdud aqbayli, deg ddurt yezrin, anda i d-yemmeslay ladɣa ɣef ugemmuḍ n isenfaren i d-yessuli unabaḍ aqbayli uɛḍil aqbayli deg wasmi d-yennulfa deg 2010, ayen ara t-yeǧǧen ɣef leḥsab-is ad yiger asurif amaynut ar usali n uwanek aqbayli deg tilawt send 20 yebrir 2021 i d-iteddun.
Deg meslay-ines, iberḥ-ed s wudemù unṣib akken ad yili wesbeddi n yiwen wadeg n internet anda yezmer yal aqbayli ad yettekki, tecki yella uttekki yagi, yezmer ad yefren s wudem ilelli ma yebɣa neɣ ala, akken tammurt taqbaylit ad tuɣal d timunent, cɣel d tifranin s wudem afrar. Asmekti kan, belli d tikelt tis snat ara d-iheggi unabaḍ tifranin, timenza llant deg seggas n 2015 i yellan i wefran n wanay aqbayli.
Agdud n yimeɣnasen d win yebḍan send aberreḥ agi, ger wid yesnemmren aquddim agi ar lebni n uwanek aqbayli d wid yettxemmimen belli d tukkerḍa n tikli, d aneggez ar wayen ahat ur d-igellun ara s wayen yelhan i wseddu n usenfaṛ n lebni n uwanek aqbayli, akked weḥric-nniḍen n yeqbaylien yessumen, yessikiden anda nniḍen, ladɣa metwal imeɣnasen iqbayliyen yellan deg leḥbas d wid diɣ ɣef wayeg i d-ger teɣdemt tazzayrit tuccar-ines.
Mas Mhenni yettwaqenneɛ belli akud yewḍ-ed akken agdud aqbayli ad iger asurif agi, imi aqlaɣ ger tacciwin n umezruy yettɣawalen, acku agdud ur nxeddem ara tasertit ad sxedmen tasertit, ihi akud ad i-begnen acu i d tidett d wacu i d tezleg.
kab_Latn kab_Latn kab_Latn kab_Latn